Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: május 1-jétõl hatályba lépõ) 1959. évi IV. törvény 168. §
Paragraph Index: 195

(2) bekezdés a) pontja szerint az erdõk az állami szocialista tulajdon körébe tartoztak, külön jogszabályi rendelkezés hiányában kizárólag állami tulajdon tárgyát képezték. Az erdõ állami tulajdonjogának elvi alapján alakultak ki a vadászati tevékenységnek azok a szervezeti keretei, amelyek között a vadásztársaságok és azok területi szövetségei létrejöttek. Ez utóbbi szövetségek a jogállami átalakulást követõen az Alkotmány 63. §-ában foglalt egyesülési jog alapján létrehozták az Országos Magyar Vadászati Védegyletet. A Vt. a vadászati jogot — amely korábban az államot illette —, a földtulajdonhoz tapadó, a tulajdonjog részét képezõ vagyoni értékû jogként szabályozza. A vadászati jog szabályozása tehát az Alkotmány jogállami módosítását követõen jelentõs átalakuláson ment keresztül, ez a változás a tulajdonjog új értelmezésén, annak alkotmányos védelmén alapul. Az erdõk magántulajdonának általánossá válásával ésszerûen együtt járt az ellenõrzés új formáinak és különösen a hatékonyságának igénye. Az állami ellenõrzõ szervezet, a vadászati felügyelõségek által gyakorolt ellenõrzés utólagos és kívülrõl gyakorolt tevékenység, amelyhez képest a megelõzés, követelményeit fokozott mértékben érvényesítõ, a folyamatos figyelemmel kísérés, belsõ ellenõrzés, továbbá a folyamatos, demokratikus szakmai irányítás, szakmai felügyelet feladatait a törvényhozó a vadászkamarára bízta. Az alkotmányos rend részeként a vadászok megyei szövetségei az Etv. 13. §-ában foglaltak szerint a társadalmi szervezetek szövetségei, amelyek szervezetére és mûködésére, valamint nyilvántartásba vételére és jogképességére a társadalmi szervezetre vonatkozó szabályokat kell megfelelõen alkalmazni. A vadásztársaságot, avagy a vadászok megyei szövetségét a törvényhozó nem jogosította fel olyan szankció alkalmazására, amellyel a szabályt sértõ személyt az engedélyhez kötött vadászati tevékenység gyakorlásából az ország teljes területén kizárja. A kizárás alkalmazásának ez a törvényben biztosított hatósági hatásköre olyan eszköz, amely a vadászati tevékenységre vonatkozó szabályok betartását kényszer segítségével hivatott biztosítani. Ezt a jogkört, amely megszünteti az érintett további vadászati tevékenységének gyakorlását, a törvényhozó a vadászkamarára mint köztestületre ruházta. A tulajdonjogi átalakulással tehát együtt járt a vadászati tevékenység szervezeti kereteinek átalakítása is, ennek során a Vkt. önkormányzattal rendelkezõ közfeladatokat, valamint általános szakmai érdekképviseleti feladatokat is ellátó köztestületként létrehozta az Országos Magyar Vadászkamarát, illetõleg annak képviseleti és ügyintézõ szervekkel, valamint önálló költségvetéssel rendelkezõ területi — megyei és fõvárosi — szervezeteit. A vadásztársaságok — mint egyesületek — és a vadászoknak az indítványban említett megyei szövetségei nem köztestületek, létrehozatalukat és mûködésüket — a vadászkamarával ellentétben — kétségtelenül az Alkotmány

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes